Bugun xonandalarimiz o‘z ijodini muxlislariga taqdim etish uchun audio-video disklarini tez fursatlarda taqdim etishadi. Oldin esa buning iloji yo‘q edi. Bu haqda “Bekajon” nashri yozmoqda. Mustaqillikdan oldingi yillarda gramplastinkani chiqarish uchun ham Rossiyadan ruxsat olinardi. Marhum Husniddin Holiqov 13 yoshida gramplastinka chiqarish baxtiga erishgan eng yosh xonanda edi. Husniddin Xoliqov 1994-1995 yillarda o‘zbek estrada qo‘shiqlarini kompyuterda yozib, tayyor holatga keltirgan birinchi ijodkor ekanini ham aytib o‘tish kerak.